[ca] L'agricultura moderna, a causa dels canvis mediambientals (sorgit del canvi climàtic) i la creixent demanda de productes alimentaris, es troba en una necessària revolució per poder afrontar aquests problemes ambientals. La tecnologia i la transició digital apareixen com una solució fonamental per millorar l'eficiència de les empreses del sector agroalimentari i donar resposta als actuals problemes. Un aspecte on la tecnologia pot millorar el treball dels agricultors és a la monitorització dels cultius, donat que és una valuosa eina per optimitzar la producció agrícola, estudiar l'evolució d'un cultiu, identificar àrees problemàtiques dins del camp, etc. Precisament, en aquest treball, es pretén millorar l'adquisició i l'anàlisi de dades dels paràmetres vegetatius d'un cultiu mitjançant l'ús d'una càmera RGB i software de processat d'imatges amb els que es podrien extreure valuosos índexs de vegetació que ens siguin d'interès. Per això, s'ha realitzat el seguiment dels paràmetres vegetatius d'un cultiu de soja (sembrat a Castelldefels al període primavera-estiu 2023) mitjançant metodologies destructives (obtenció de la biomassa i l'àrea foliar) i no-destructives(seguiment dels estadis fenològics i l'alçada de la planta). Alhora,s'ha monitoritzat el camp amb l'ajuda d'una càmera RGB de baix preu. Com a resultat del processat de les imatges RGB s'han obtingut dos índexs vegetatius: l'Excess Green Index (ExGI) i el percentatge del dosser vegetal, que es compararan amb l'àrea foliar, l'alçada de la vegetació i els estadis vegetatius. L'ExGI mostra una forta correlació amb el contingut d'aigua de les plantes. D'altra banda, l'anàlisi del dosser vegetal ens mostra una forta correlació amb l'índex de l'àrea foliar (LAI). La incorporació d'un sistema d'obtenció i processat d'imatges RGB útils en la monitorització dels cultius pot suposar una reducció tant econòmica com del temps invertit en monitoritzar un cultiu, al menys en el cas d'un camp petit.

[en] Modern agriculture, due to environmental changes (arising from climate change) and the growing demand for food products, is undergoing a necessary revolution to be able to face these environmental challenges. Technology and the digital transition appear as a fundamental solution to improve the efficiency of companies in the agri-food sector and respond to the current problems. One aspect in which technology can improve the work of farmers is in crop monitoring, since it is a valuable tool to optimize agricultural production, study the evolution of the crop, identify problematic areas within the field, etc. This project aims to improve the acquisition and analysis of data on vegetative parameters of a crop using an RGB camera and image processing software with which valuable vegetation indexes of interest could be extracted. To accomplish that, the vegetative parameters of a soybean crop (planted in Castelldefels during the spring-summer 2023 period) have been monitored using destructive methodologies (obtaining biomass and leaf area) and manual non-destructive methodologies (phenological state and height of plant). At the same time, the field has been monitored with the help of a low-cost RGB camera. As a result of processing the RGB images, we obtained two vegetative indices: the Excess Green Index (ExGI) and the percentage of canopy cover, which will be compared with the leaf area, vegetation height and vegetative state. The ExGI shows a strong correlation with the water content of plants. On the other hand, the analysis of the canopy cover shows a strong correlation with the leaf area index (LAI). The incorporation of a system for obtaining and processing RGB images useful in crop monitoring can lead to a reduction in both cost and time invested in monitoring a crop, at least in the case of a small field.